एंटोनियो गुटेरेस

ऐंटोनियो गुटेरेस (मूल उच्चारण: अंतोनियो गुतेरश) एक पुर्तगाली राजनीतिज्ञ और कूटनीतिज्ञ हैं। गुटेरेस 1995 से 2000 तक पुर्तगाल के प्रधानमंत्री रहे। गुतेरश ने संयुक्त राष्ट्र के शरणार्थी संगठन में भी दस साल तक कार्य किया। सुरक्षा परिषद के मतदान में उन्हें स्पष्ट बहुमत हासिल हुआ। इसी के बाद ही उनका नाम अगले महासचिव के रूप में घोषित किया गया। गुतेरश संयुक्त राष्ट्र में नवें महासचिव हैं।

प्रारंभिक जीवन 
इनका जन्म पुर्तगाल की राजधानी लिस्बन में 30 अप्रैल 1949 को हुआ था। प्रेस्टिजियस लिसउ डे कैमोएस नाम के माध्यमिक विद्यालय में इनकी प्रारंभिक शिक्षा हुई। वर्ष 1971 में इन्होनें लिस्बन विश्वविद्यालय से स्नातक उपाधि प्राप्त की। इसके बाद इन्होंने असिस्टेन्ट प्रफ़ेसर के रूप में शिक्षण कार्य प्रारम्भ किया।

राजनीतिक जीवन
वर्ष 1992 में सोशलिस्ट इंटरनैशनल के उपाध्यक्ष नियुक्त हुए।
वर्ष 1995 से 2000 तक पुर्तगाल के प्रधानमंत्री रहे। 
 अक्टूबर 06, 2016 को संयुक्त राष्ट्र संघ के नवें महासचिव नियुक्त हुए। महासचिव का पद जनवरी 01, 2017 से प्रभावी हुआ। 
वर्ष 2005 से 2015 तक संयुक्त राष्ट्र संघ में शरणार्थियों के उच्चायुक्त रहे।
12 दिसम्बर 2016 को संयुक्त राष्ट्र संघ के नवें महासचिव के पद की शपथ ग्रहण की। 

सन्दर्भ

बाहरी कड़ियाँ

 संयुक्त राष्ट्र महासचिव – अंतोनियो गुतेरश का आधिकारिक जालस्थल (अंग्रेज़ी में)
 पुर्तगाल की सरकारी वेबसाइट पर अंतोनियो गुतेरश का आधिकारिक जालस्थल 
 सी-स्पैन पर अंतोनियो गुतेरश 

श्रेणी:संयुक्त राष्ट्र महासचिव
श्रेणी :राजनीतिज्ञ 
श्रेणी:पुर्तगाल के लोग
श्रेणी:1949 में जन्मे लोग
श्रेणी:जीवित लोग